Umat Islam di Indunisia manjadiakan Hari Raya Pitrah jadi hari raya tatambaian, wayah gasan bakumpul pulang lawan kulawarga, apalagi kulawarga nang marga sabuting alasan, misalnya gawian atawa pakawinan, musti bapisah. Matan dua minggu sabalum Hari Raya Pitrah, umat Islam di Indunisia bamula auran mamikirakan parayaan hari raya ngini, nang panambaiannya adalah bulik kampung jadi pamarintah jua manyamani lawan mambujuri jalan-jalan nang dilalui. Hari Raya Pitrah di Indunisia diparingati sawagai hari parai nasiunal, nang diparingati ulih sapalih ganal masarakat Indunisia nang dasar mayuritas muslim. Rancaknya, panatapan Hari Raya Pitrah ditantuakan ulih pamarintah. Tagal, sapalih urmas Islam manatapakannya balain-lain. Hari Raya Pitrah di Indunisia disambat lawan Lebaran, di mana sapalih ganal masarakat bulik kampung (mudik) gasan marayaakannya lawan kulawarga. Salawas parayaan, bamamacam makanan disurungakan. Surungan nang paling pupulir dalam parayaan Hari Raya Pitrah di Indunisia adalah katupat, nang dasar liwar patuh di Indunisia wan Malaysia.